## ד. בדין העמדה והערכה, לב ע"ב – לג ע"ב

. ואם מתו יקברו כו'. א"ר יוחנן: לרבנן, אחד קדשי מזבח ואחד קדשי ב"ה - היו בכלל העמדה והערכה. ור"ל אמר: לרבנן, קדשי ב"ה - היו בכלל העמדה והערכה, קדשי מזבח - לא היו בכלל העמדה והערכה. וזה וזה מודה לר"ש, דקדשי ב"ה - לא היו בכלל העמדה והערכה, וקדשי מזבח - היו בכלל העמדה והערכה; וד"ה, בעל מום מעיקרו - לא היה בכלל העמדה והערכה. ... דתני לוי: הכל היו בכלל העמדה והערכה, ואפילו בעל מום מעיקרו. וכן תני (ר') +מסורת הש"ס: [רבי]+ לוי במתניתיה: ואפי' חיה, ואפילו עופות. והכתיב אותה! קשיא. ...

. מיתיבי: מתו תמימין - יקברו, ובעלי מומין - יפדו, בד"א - בקדשי מזבח, אבל בקדשי ב"ה - בין תמימין בין בעלי מומים יקברו. ר"ש אומר: אחד קדשי מזבח ואחד קדשי בדק הבית, תמימים - יקברו, בעלי מומין - יפדו. תיובתא דרבי יוחנן מרישא! אמר לך ר' יוחנן: הכא במאי עסקינן - בבעל מום מעיקרו. ה"נ מסתברא, דאי תימא שקדם הקדישן את מומן - ליפלוג ר"ש עלה! אלא לאו ש"מ - בבעל מום מעיקרו. אלא לימא תיהוי תיובתיה דר"ל! ר"ל מוקים לה בשקדם הקדישן את מומן. אי הכי, ניפלוג ר"ש עלה!

. ר"ל מיפך אפיך, והכי מותיב ממכילתא אחריתי: מתו, בין תמימין בין בעלי מומין - יקברו, [בד"א - בקדשי ב"ה, אבל בקדשים - יפדו] ר"ש אומר: תמימים - יקברו, ובעלי מומין - יפדו. תיובתא דרבי יוחנן מסיפא! אמר לך ר' יוחנן: הכא במאי עסקינן - בבעל מום מעיקרו. ה"נ מסתברא, דאי תימא בשקדם הקדישן את מומן - ניפלוג ר"ש עלה אלא לימא תיהוי תיובתיה דר"ל! אמר לך ר"ל: הכא במאי עסקינן - בשקדם הקדישן את מומן. וניפלוג ר"ש עלה! אמר לך ר"ל: ה"נ דפליג ר"ש. ...

. א"ל רב פפא לאביי, ואמרי לה רבא, לר' יוחנן דמוקים לה בבעל מום מעיקרו, וכולי עלמא סבירא להו דבעל מום מעיקרו דלא הוי בכלל העמדה והערכה, ולא והתנן: כל הקדשים שקדם מום קבוע להקדשן ונפדו - חייבין בבכורה ובמתנות, ויוצאין לחולין ליגזז וליעבד, ולדן וחלבן מותר לאחר פדיונן, והשוחטן בחוץ פטור, ואין עושין תמורה, ואם מתו - יפדו. ואמר רב יהודה אמר רב: זו דברי ר"ש, דאמר קדשי מזבח - היו בכלל העמדה והערכה, קדשי ב"ה - לא היו; כדתנן, ר"ש אומר: קדשי ב"ה, אם מתו - יפדו, ומודה ר"ש בבעל מום מעיקרו שנפדה, מ"ט - דאמר קרא אותה אותה - למעוטי בעל מום מעיקרו. אבל חכמים אומרים: אפילו בעל מום מעיקרו הי' בכלל העמדה והערכה! א"ל: מאן חכמים - תנא דבי לוי. אי הכי, זו דברי ר"ש ותו לא? זו דברי ר"ש ומחלוקתו מיבעי ליה! אמר ליה: האי דלא קתני הכי - משום דרב סבר לה כריש לקיש, דאמר: לרבנן, קדשי בדק הבית - היו בכלל העמדה והערכה, קדשי מזבח - לא היו ורישא קתני: ואם מתו יפדו, וסיפא קתני אם מתו - יקברו.

. ואיבעית אימא: רב כרבי יוחנן סבירא ליה, ודקא קשיא לך זו דברי רבי שמעון ומחלוקתו מיבעי ליה, אימא: הכי נמי.

#### סעיף א, השיטות

מצינו ארבע שיטות בדין זה:

האם יש דין העמדה והערכה

|  |  |  |  |  |
| --- | --- | --- | --- | --- |
|  | רבנן (ר"י) | רבנן (ר"ל) | ר"ש  | לוי |
| קדשי בה"ב | יש | יש | אין | יש |
| קדשי מזבח שקדם הקדשן למומן | יש | אין | יש | יש |
| קדשי מזבח שקדם מומן להקדשן | אין | אין | אין | יש |

#### סעיף ב - ג, מחלוקת ת"ק ור"ש בברייתא

לצורך ניתוח הברייתא לא נתייחס כאן לדין תמימים, אלא לדין בעלי מומין, דהיינו אם בע"מ נפדין הרי של"צ העמדה והערכה (גם אם תמימין לא נפדין). מצינו אם כן בברייתא שנחלקו ת"ק ור"ש: לת"ק יש חילוק בין קדשי מזבח שנפדים (אין דין העמדה והערכה) לקדשי בה"ב שלא נפדים (יש דין העמדה והערכה); לר"ש זה וזה נפדים (אין דין העמדה והערכה).

שתי אפשרויות בהעמדת הברייתא:

אפשרות ראשונה: קדשי מזבח שנדונים בברייתא, קדם הקדשן למומן (שורה אמצעית). לפי זה שיטת ת"ק כאן מתאימה לשיטתו של ר"ל ברבנן, ולא מתאימה לשיטתו של ר"ל, וקשיא לר"י.

אפשרות שניה: קדשי מזבח שבברייתא קדם מומן להקדשן (שורה תחתונה). לפי זה שיטת ת"ק מתאימה לר"י ברבנן. אמנם לכאורה שיטה זו גם מתאימה לר"ל, אלא שניתן לדייק שדווקא בקדשי מזבח שקדם מומן להקדשן התירו רבנן לפדות משא"כ בקדם הקדשן למומן, ואם דיוק זה נכון – הרי זה סותר את שיטת ר"ל.

עלה בידינו אם כן שהאפשרות הראשונה קשה לר"י והשניה קשה לר"ל.

ההכרעה בין שתי האפשרויות תלויה בשיטת ר"ש:

לפי האפשרות הראשונה קשה מדוע ר"ש מתיר לפדות קדשי מזבח, והרי הוא סובר בשורה האמצעית שיש דין העמדה והערכה, ומכאן מוכרח כאפשרות השניה, ששם אכן מודה ר"ש שאין דין העמדה והערכה בשורה התחתונה. לפנינו אם כן הוכחה לשיטת ר"י.

ואכן ר"ל נוקט כאפשרות הראשונה, אלא שהוא גורס בברייתא שר"ש לא אומר במפורש שקדשי מזבח נפדים אלא רק שקשי בה"ב נפדים, ואין הכי נמי, שהוא חולק גם בקדשי מזבח וסובר שאינם נפדים.

הברייתא לר"י הברייתא לר"ל

|  |  |  |  |  |  |  |
| --- | --- | --- | --- | --- | --- | --- |
|  | רבנן  | ר"ש  |  |  | רבנן  | ר"ש  |
| בה"ב | יש | אין |  | בה"ב | יש | אין |
| מזבח שקדם הקדשן |  |  |  | מזבח שקדם הקדשן | אין | יש |
| מזבח שקדם מומן | אין | אין |  | מזבח שקדם מומן |  |  |

#### סעיף ד- ה, קדם מומן להקדשן

מצינו בברייתא, שקדשי מזבח שקדם מומן להקדשן יפדו (אין דין העמדה והערכה), ואילו קדם הקדשן למומן לא יפדו (יש דין העדה והערכה).

מדובר בשתי השורות התחתונות בטבלה הגדולה, והחילוק בי ןשתי שורות אלו קיים הן בטור הימני (רבנן אליבא דר"י) והן בטור השלישי (ר"ש).

שני נוסחים נמסרו בשם רב בנוגע לייחוס ברייתא זו:

נוסח א (סעיף ד): רב סובר כר"ל בדעת רבנן, ולכן הברייתא (שמחלקת בין שני סוגי הקדשים) מתאימה רק לשיטת ר"ש. לוי סובר שבשני המקרים יש דין העמדה והערכה, ואילו רבנן סוברים שבשני המקרים אין דין העמדה והערכה.

נוסח ב: רב סובר כר"י בדעת רבנן, ולכן הברייתא מתאימה הן לר"ש והן לרבנן (ר"ש ומחלוקתו), ולא מתאימה לדעת לוי.